b'\n_START_ARTICLE_\nKrilo (ko\xc5\xa1arka)\n_START_SECTION_\nVloga krila\n_START_PARAGRAPH_\nKrilo je igralec sposoben zadeti tako od dale\xc4\x8d kot tudi prodreti pod ko\xc5\xa1, v obrambi je zadol\xc5\xbeen tako za pomo\xc4\x8d centrom pri skakanju za odbitimi \xc5\xbeogami kot tudi oviranje prodirajo\xc4\x8dih igralcev ali odvzem \xc5\xbeoge njim. Krilni igralci so vi\xc5\xa1ji od branilcev ter hitrej\xc5\xa1i od \xc5\xa1e ve\xc4\x8djih centrov. Veliko me\xc4\x8dejo iz oddaljenosti, pogosto tudi mete za tri to\xc4\x8dke. Poleg tega se od njih pri\xc4\x8dakuje ogro\xc5\xbeanje nasprotnikovega ko\xc5\xa1a s prodori na ko\xc5\xa1, kar jim poleg okretnosti omogo\xc4\x8da njihova vi\xc5\xa1ina, ki je po navadi tam okoli dveh metrov. \xc5\xa0tevilna krila lahko igrajo tudi na poziciji krilnega centra, \xc4\x8de imajo dovolj telesne vi\xc5\xa1ine in mo\xc4\x8di seveda. V tem primeru so zelo neugodni za nasprotnika, ker so sposobni zadeti tako od blizu ko\xc5\xa1a kot tudi mete od dale\xc4\x8d. Tako kot v napadu pa je njihova raznovrstnost lahko uporabna tudi v obrambi saj so sposobni zaustavljanja najprodornej\xc5\xa1ih nasprotnikovih igralcev, kritja oddaljenih strelcev ter skakati za odbito \xc5\xbeogo pod ko\xc5\xa1em.'